Kjersti Toppe

Kjersti Toppe (født 1967) er en norsk politiker (Sp), som var barne- og familieminister i Jonas Gahr Støres regjering fra oktober 2021 til februar 2025. Hun har vært innvalgt på Stortinget fra Hordaland siden 2009. 

Hun har studiekompetanse fra Åsane gymnas fra 1986 og medisinsk embedseksamen (cand.med.) fra Universitetet i Bergen fra 1992. Toppe var kommunelege II i Bremanger 1996–1997 og kommunelege II i Bergen 1999–2000. 

Før hun ble stortingspolitiker, var hun gruppeleder i Bergen bystyre 2003–2009 og medlem av Hordaland fylkesting 2007–2009. Toppe ble første gang innvalgt på Stortinget i 2009, og gjenvalgt i 2013, 2017 og 2021. I alle stortingsperiodene – inntil hun ble statsråd i oktober 2021 – var hun 1. nestleder i Stortingets helse- og omsorgskomité.

Ved stortingsvalget i 2025 kom hun på utjevningsmandat fra Hordaland.

 Referanser 

 Eksterne lenker 


  Anne Kari Hinna: Familietoppen - Portrettintervju i Klassekampen 30. oktober 2021 

Kategori:Statsråder i Regjeringen Støre
Kategori:Sp-statsråder
Kategori:Stortingsrepresentanter fra Sp
Kategori:Stortingsrepresentanter for Hordaland
Kategori:Stortingsrepresentanter 2021–2025
Kategori:Stortingsrepresentanter 2017–2021
Kategori:Stortingsrepresentanter 2013–2017
Kategori:Stortingsrepresentanter 2009–2013
Kategori:Lokalpolitikere i Bergen
Kategori:Sp-politikere i Hordaland
Kategori:Norske leger
Kategori:Personer fra Bergen kommune